**HATÁSVIZSGÁLATI LAP**

**A személyes gondoskodást nyújtó szociális és gyermekjóléti ellátások térítési díjáról szóló 8/2015.(III.26.) önkormányzati rendelet módosításához**

1. **Társadalmi hatások**

Az élelmezés nyersanyagköltségének változásával összhangban módosított intézményi térítési díjak garanciát jelentenek a magasabb szintű jogszabályok rendelkezéseivel való összhang biztosítására.

1. **Gazdasági, költségvetési hatások**

A közétkeztetési szolgáltatás ellátására megkötött koncessziós szerződés alapján változik az élelmezés nyersanyagköltsége. Ez a változás pedig hatással van a személyes gondoskodást nyújtó ellátások intézményi térítési díjaira.

1. **Környezeti hatások**

A rendeletben foglaltak végrehajtásának környezetre gyakorolt hatásai nincsenek.

1. **Egészségügyi hatások**

A rendeletben foglaltak végrehajtásának egészségügyi hatásai nincsenek.

1. **Adminisztratív terheket befolyásoló hatások**

A rendeletben foglaltak végrehajtásának adminisztratív terheket befolyásoló hatása nem jelentős. Az új intézményi térítési díjakról tájékoztatni kell az érintetteket.

1. **A jogszabály megalkotásának szükségessége, a jogalkotás elmaradásának várható következmények**

Az élelmezés nyersanyagköltségének változása miatt indokolt a rendelet megalkotása. A rendeletalkotás elmaradása azzal a következménnyel járna, hogy az intézményi térítési díj összege nem tükrözné a tényleges élelmezési nyersanyagköltségeket és így nem lenne összhangban a magasabb szintű jogszabály rendelkezéseivel a rendelet.

1. **A jogszabály alkalmazásához szükséges személyi, tárgyi, szervezeti és pénzügyi feltételek**

A jogszabály alkalmazásához szükséges személyi, tárgyi, szervezeti és pénzügyi feltételek rendelkezésre állnak.